ai4bharat/Pralekha huggingface dataset:
कौशल्य विकास आणि उद्यमशीलता मंत्रालय
''शिक्षण ते उद्यमशीलता : विद्यार्थी, शिक्षक आणि उद्योजकांच्या पिढीचे सक्षमीकरण" या मेटासोबतच्या 3 वर्षांच्या भागीदारीचा धर्मेंद्र प्रधान यांनी केला प्रारंभ
नवी दिल्ली, 4 सप्टेंबर 2023
केंद्रीय शिक्षण आणि कौशल्य विकास व उद्योजकता मंत्री धर्मेंद्र प्रधान यांनी आज नवी दिल्लीत ''शिक्षण ते उद्यमशीलता : विद्यार्थी, शिक्षक आणि उद्योजकांच्या पिढीचे सक्षमीकरण" या शिक्षण मंत्रालय, कौशल्य विकास व उद्योजकता मंत्रालय आणि मेटा यांच्यातील 3 वर्षांच्या भागीदारीचा प्रारंभ केला. मेटा आणि राष्ट्रीय उद्योजकता आणि लघु व्यवसाय विकास संस्था, अखिल भारतीय तंत्रशिक्षण परिषद आणि सीबीएसई यांच्यात इरादा पत्राची देवाणघेवाण झाली.
शिक्षण राज्यमंत्री अन्नपूर्णा देवी तसेच इलेक्ट्रॉनिक्स आणि माहिती तंत्रज्ञान आणि कौशल्य विकास व उद्योजकता राज्यमंत्री राजीव चंद्रशेखर यांनीही या कार्यक्रमाला उपस्थिती लावली.
आज सुरू करण्यात आलेला हा उपक्रम पंतप्रधान नरेंद्र मोदी यांच्या भारताला जगाची कौशल्य राजधानी बनवण्याच्या आणि आपली अमृत पिढी सशक्त बनवण्याच्या संकल्पनेला चालना देणारा आहे, असे धर्मेंद्र प्रधान यांनी यावेळी बोलताना सांगितले.
‘शिक्षण ते उद्यमशीलता’ ही भागीदारी मोठे परिवर्तन घडवणारी असून डिजिटल कौशल्याला तळागाळापर्यंत नेईल.यामुळे आपल्या प्रतिभा सेतूची क्षमता बांधणी होईल, विद्यार्थी, तरुण, कामगार आणि सूक्ष्म उद्योजक यांना भविष्यवेधी तंत्रज्ञानाने जोडले जाईल आणि आपली अमृत पिढी नव्या युगातील समस्या सोडवणाऱ्या आणि उद्योजकांमध्ये रूपांतरीत होईल, असे प्रधान यांनी सांगितले. संपूर्ण समाजाला तंत्रज्ञान न्याय्य रूपाने उपलब्ध व्हावे यासाठी भारताची लोकशाही, लोकसंख्या आणि विविधता या तंत्रज्ञानाच्या रूपांतरणाशी जोडल्या जाणार आहेत, असे त्यांनी नमूद केले.
झपाट्याने बदलणार्या काळात तंत्रज्ञान आणि जागतिक अर्थव्यवस्थेच्या विकसित परिदृश्यामध्ये यशस्वी होण्यासाठी आणि महत्त्वाची भूमिका बजावण्यासाठी कौशल्यांसह सुसज्ज असण्याच्या अनुषंगाने आपले तरुण आणि कर्मचारी तयार करण्यावर सरकारने लक्ष केंद्रित केले आहे हे राजीव चंद्रशेखर यांनी आपल्या भाषणात अधोरेखित केले.डिजिटल कौशल्ये,नवोन्मेषी व्यवस्थेमध्ये कौशल्य आणि उद्योजकतेचे प्रतिनिधित्व करताना, अधिक महत्त्वाचे म्हणजे लाखो लहान ग्रामीण, सूक्ष्म आणि स्वयंरोजगार उद्योजक यांच्यातील सेतूचे प्रतिनिधित्व करतात आणि त्यांना विस्तारण्यासाठी , वाढीसाठी आणि यशस्वी होण्यासाठी सक्षम करतात, असे त्यांनी सांगितले.
मनुष्यबळ, शिक्षण आणि कौशल्य या दोन सर्वात महत्त्वाच्या क्षेत्रांमधील एकत्र भागीदारी करण्यासाठी दिलेल्या पाठबळाबद्दल, जागतिक व्यवहार विभागाचे मेटाचे अध्यक्ष सर निक क्लेग यांनी व्हिडिओ संदेशात, धर्मेंद्र प्रधान यांचे आभार मानले.
राष्ट्रीय उद्योजकता आणि लघु व्यवसाय विकाससंस्थेसह भागीदारी अंतर्गत, पुढील 3 वर्षांमध्ये 5 लाख उद्योजकांना मेटाद्वारे डिजिटल विपणन कौशल्य प्रशिक्षण सुविधा उपलब्ध होईल. नवोदित आणि विद्यमान उद्योजकांना 7 प्रादेशिक भाषांमध्ये मेटा मंचाचा वापरून डिजिटल विपणन कौशल्यांचे प्रशिक्षण दिले जाईल.S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49
पंतप्रधान कार्यालय
चौरी चौरा घटनेला शंभर वर्षे पूर्ण झाल्याबद्दल स्वातंत्र्य लढ्यातील वीरांचे पंतप्रधानांनी स्मरण केले.
पंतप्रधान नरेंद्र मोदी यांनी चौरी चौरा घटनेला शंभर वर्षे पूर्ण झाल्यानिमित्त आपल्या स्वातंत्र्यलढ्यातील वीरांचे स्मरण केले आहे. या घटनेच्या शताब्दी समारंभाला गेल्या वर्षी सुरुवात झाली, तेंव्हा केलेले भाषणही पंतप्रधानांनी सामायिक केले.
पंतप्रधानांनी ट्वीट संदेशात म्हटले की,
"आज चौरी चौरा घटनेला शंभर वर्षे पूर्ण होत आहेत. या घटनेच्या शताब्दी समारंभाला गेल्या वर्षी सुरुवात झाली, तेंव्हा केलेले भाषण मी सामायिक करत आहे, आपल्या स्वातंत्र्यलढ्यातील शूर वीरांचे स्मरण करत मी विविध विषयांवर बोललो होतो.”
विज्ञान आणि तंत्रज्ञान मंत्रालय
भारत-इस्रायल मैत्री - औद्योगिक संशोधन आणि विकास सहकार्याच्या नव्या युगाची सुरुवात
भारत आणि इस्रायल यांच्यातील विज्ञान आणि तंत्रज्ञान सहकार्यात एक महत्त्वाचा टप्पा गाठला गेला आहे. केंद्रीय विज्ञान आणि तंत्रज्ञान मंत्रालयाच्या अंतर्गत येणारी वैज्ञानिक आणि औद्योगिक संशोधन परिषद  आणि इस्रायलच्या संरक्षण मंत्रालयाच्या अंतर्गत येणारे संरक्षण संशोधन आणि विकास संचालनालय यांच्यात औद्योगिक संशोधन आणि विकास सहकार्यावरील सामंजस्य करारावर स्वाक्षरी करण्यात आली.
भारत-इस्त्रायल यांच्यातील राजनैतिक संबंधांच्या तीन दशकांच्या यशस्वी वाटचालीबाबत बोलताना, इस्रायलचे भारतातील राजदूत नाओर गिलॉन यांनी इस्रायल आणि भारत यांच्यातील घनिष्ठ मैत्रीपूर्ण संबंधांवर भर दिला. हे संबंध 2018 मध्ये दोन्ही देशांच्या पंतप्रधानांच्या भेटीनंतर अधिक दृढ होऊन धोरणात्मक भागीदारीत रूपांतरित झाले आहेत, असे ते म्हणाले. सध्याचे सीएसआयआर आणि इस्रायलचे संरक्षण संशोधन आणि विकास संचालनालय यांच्यातील सहकार्य आणखी मोलाची भर घालेल आणि भारत-इस्रायल संबंधांसाठी मैलाचा दगड ठरेल.
डॉ. एन. कलाईसेल्वी आणि डॉ. डॅनियल गोल्ड यांनी या सामंजस्य करारावर स्वाक्षरी केली.
सामंजस्य करार विनिर्दिष्ट प्रकल्पांच्या अंमलबजावणीद्वारे परस्पर सहमत औद्योगिक तंत्रज्ञान क्षेत्रात औद्योगिक संशोधन आणि विकास कार्यक्रमांमध्ये सहकार्य सक्षम करेल. या सहकार्यामध्ये आरोग्य देखभाल, अवकाश आणि इलेक्ट्रॉनिक्स उपकरणशास्त्र ; स्थापत्य, पायाभूत सुविधा आणि अभियांत्रिकी; रसायने आणि पेट्रोकेमिकल्स, ऊर्जा उपकरणांसह शाश्वत ऊर्जा; परिस्थितिकीशास्त्र , पर्यावरण, पृथ्वी व महासागर विज्ञान आणि पाणी; खाणकाम, खनिजे, धातू आणि सामग्री ; कृषी, पोषण आणि जैवतंत्रज्ञान; अशा काही प्रमुख औद्योगिक क्षेत्रांचा समावेश असेल.
मोठी रोगनिवारण क्षमता असलेल्या कोविड-19 औषधाच्या क्लिनिकल चाचण्या घेण्यासंदर्भात सीएसआयआर -भारतीय रासायनिक तंत्रज्ञान संस्था  आणि मेसर्स 101 थेरपेटिक्स यांच्यात मधील विनिर्दिष्ट सहकार्याची माहिती देण्यात आली. त्या यशस्वी झाल्यास भविष्यात साथीच्या रोगांविरुद्ध ही अत्यंत योग्य आणि प्रभावी सज्जता ठरेल. बैठकीदरम्यान सीएसआयआर-आयआयसीटी आणि मेसर्स 101 थेरपेटिक्स यांच्यातील सामंजस्य करारावरही स्वाक्षरी करण्यात आली.
पंतप्रधान कार्यालय
हिमाचल प्रदेशच्या मुख्यमंत्र्यांनी घेतली पंतप्रधानांची भेट
हिमाचल प्रदेशचे मुख्यमंत्री जयराम ठाकूर यांनी आज नवी दिल्लीत पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्विट केले आहे की;
"आज सकाळी हिमाचल प्रदेशचे मुख्यमंत्री @jairamthakurbjp यांनी पंतप्रधान @narendramodi यांची भेट घेतली."
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरणाची ताजी स्थिती - दिवस 298
भारताच्या लसीकरण मोहिमेत दिल्या गेलेल्या मात्रांची एकूण संख्या 109.59 कोटीच्या पार
आज संध्याकाळी 7 वाजेपर्यंत 48 लाखांहून अधिक लस मात्रा देण्यात आल्या
भारताच्या कोविड -19 प्रतिबंधक लसीकरण मोहिमेत आतापर्यन्त एकूण 109.59 कोटीपेक्षा अधिक  मात्रा देण्यात आल्या आहेत. आज संध्याकाळी 7 वाजेपर्यंत 48 लाखापेक्षा जास्त  मात्रा देण्यात आल्या. आज रात्री उशिरापर्यंत दिवसभराचे अंतिम अहवाल संकलित करून झाल्यानंतर दैनंदिन लसीकरणाची आकडेवारी वाढण्याची अपेक्षा आहे.
लोकसंख्येच्या प्राधान्य गटांवर आधारित एकूण लसीकरण पुढीलप्रमाणे-:
|
|
Cumulative Vaccine Dose Coverage
|
|
HCWs
|
|
1st Dose
|
|
10379815
|
|
2nd Dose
|
|
9285790
|
|
FLWs
|
|
1st Dose
|
|
18373144
|
|
2nd Dose
|
|
16076318
|
|
Age Group 18-44 years
|
|
1st Dose
|
|
426953702
|
|
2nd Dose
|
|
156964616
|
|
Age Group 45-59 years
|
|
1st Dose
|
|
176964374
|
|
2nd Dose
|
|
100918605
|
|
Over 60 years
|
|
1st Dose
|
|
110942524
|
|
2nd Dose
|
|
69067582
|
|
Cumulative 1st dose administered
|
|
743613559
|
|
Cumulative 2nd dose administered
|
|
352312911
|
|
Total
|
|
1095926470
लोकसंख्येच्या प्राधान्य गटांनुसार विभागलेली लसीकरण मोहिमेतील आजची कामगिरी पुढीलप्रमाणे-:
|
|
Date: 9th November, 2021 
|
|
HCWs
|
|
1st Dose
|
|
39
|
|
2nd Dose
|
|
6913
|
|
FLWs
|
|
1st Dose
|
|
141
|
|
2nd Dose
|
|
17715
|
|
Age Group 18-44 years
|
|
1st Dose
|
|
989721
|
|
2nd Dose
|
|
2430219
|
|
Age Group 45-59 years
|
|
1st Dose
|
|
229165
|
|
2nd Dose
|
|
699107
|
|
Over 60 years
|
|
1st Dose
|
|
126748
|
|
2nd Dose
|
|
339902
|
|
1st Dose Administered in Total
|
|
1345814
|
|
2nd Dose Administered in Total
|
|
3493856
|
|
Total
|
|
4839670
कोविड-19 चा संसर्ग लवकर होऊ शकणाऱ्या लोकसंख्या गटांचे संरक्षण करण्यासाठी एक साधन म्हणून लसीकरण मोहिमेचे सर्वोच्च स्तरावर नियमितपणे पुनरावलोकन आणि परीक्षण केले जात आहे.
पंतप्रधान कार्यालय
वस्तू आणि सेवा कराच्या  अंमलबजावणीला 5 वर्षे पूर्ण झाल्याबद्दल पंतप्रधानांनी केली प्रशंसा
नवी दिल्ली, 1 जुलै 2022
वस्तू आणि सेवा कराच्या  अंमलबजावणीला 5 वर्षे पूर्ण झाल्याबद्दल पंतप्रधानांनी प्रशंसा केली आहे. ते म्हणाले की, ही एक मोठी कर सुधारणा आहे, ज्यामुळे ‘व्यवसाय सुलभता' वाढली आणि ‘एक देश, एक कर’ ही संकल्पना पूर्णत्वाला नेली.
माय जीओव्ही इंडियाच्या  ट्विटला प्रतिसाद देताना पंतप्रधान म्हणाले;
"आपण जीएसटीची 5 वर्षे साजरी करत आहोत, ही एक प्रमुख कर सुधारणा आहे ज्यामुळे 'व्यवसाय सुलभता' वाढली आणि 'एक देश , एक कर' ही संकल्पना पूर्णत्वाला नेली."S.Kane/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
मेरीटाईम हिस्ट्री सोसायटीने आयोजित केले मान्सून विचारमंथन व्याख्यान
मुंबई, 2 ऑगस्ट 2023
मेरीटाईम हिस्ट्री सोसायटीने मंगळवारी  कुलाबा, मुंबई येथील अगस्त्य सभागृह, आयएनएचएस अश्विनी येथे दुसरे मान्सून विचारमंथन व्याख्यान आयोजित केले.
कमोडोर  श्रीकांत केसनूर, व्हीएसएम हे निवृत्त नौदल अधिकारी यात प्रमुख अतिथी वक्ते होते. आपल्या 36 वर्षांच्या कारकिर्दीत, त्यांनी अनेक कमांडिंग अधिकारी आणि कर्मचाऱ्यांच्या नियुक्तींमध्ये काम केले आहे आणि सागरी संचालन, प्रशिक्षण, नेतृत्व, मुत्सद्दीपणा आणि प्रशासनाचा त्यांना व्यापक अनुभव आहे. 'लीडरशिप लेसन्स ऑफ इंडियन नेव्हल आयकॉन्स: ॲडम आर एल परेरा अँड आदर ल्युमिनरीज' या व्याख्यानात, कमोडोर केसनूर यांनी सामरिक, संचालनात्मक आणि धोरणात्मक पातळीवर नेतृत्वाचे महत्त्व सांगितले. ज्यामुळे भारतीय नौदलाच्या उभारणीत आणि यशस्वी नौदलाला आकार देण्यावर तसेच विविध संचालनात्मक आणि धोरणात्मक निर्णय घेण्यासाठी त्याचा फायदा झाला.
माजी नौदल प्रमुख दिवंगत ॲडम आर एल परेरा तसेच इतर दिग्गजांचे उदाहरण देऊन, त्यांनी आपल्या देशाच्या सागरी वारशावर त्यांचे असाधारण योगदान आणि त्यांचा चिरस्थायी प्रभाव अधोरेखित करत त्यांच्या जीवन प्रवासाचा तपशीलवार आलेख मांडला. प्रमुख पाहुणे, व्हाइस ॲडमिरल राजाराम स्वामीनाथन अतिविशिष्ट सेवा पदक , नौदल पदक प्राप्त नौदल प्रकल्प महासंचालक  यांच्या हस्ते अतिथी वक्त्यांचा सत्कार करण्यात आला. नौदल कर्मचारी, इतिहासकार, विद्यार्थी आणि सागरी प्रेमींचा समावेश असलेला वैविध्यपूर्ण प्रेक्षकवर्ग या कार्यक्रमाला उपस्थित होता. हा संवाद अत्यंत माहितीपूर्ण, प्रेरक आणि नेतृत्व आणि नौदल मूल्य प्रणालीमध्ये मौल्यवान माहिती प्रदान करणारा होता.
स्रोत: मुख्य जनसंपर्क अधिकारी, मुंबई
S.Patil/G.Deoda/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
उपराष्ट्रपती कार्यालय
बळकट, न्याय्य आणि स्वतंत्र न्याय व्यवस्था ही लोकशाही मूल्यांच्या उत्कर्षाची सर्वात सुरक्षित हमी – उपराष्ट्रपती
नवी दिल्ली, 22 ऑगस्ट 2022
बळकट, न्याय्य आणि स्वतंत्र न्याय व्यवस्था ही लोकशाही मूल्यांच्या बहरण्याची आणि उत्कर्षाची सर्वात सुरक्षित हमी असल्याचे उपराष्ट्रपती जगदीप धनखड यांनी आज अधोरेखित केले.
सर्वोच्च न्यायालयाच्या बार संघटनेने आज नवी दिल्ली येथे त्यांच्या सन्मानार्थ आयोजित केलेल्या सत्कार समारंभात उपस्थितांना संबोधित करताना, उपराष्ट्रपतींनी लोकप्रिय संस्कृत श्लोक 'धर्मो रक्षति रक्षित:'  उद्धृत केला आणि त्याला लोकशाहीचे ‘अमृत’ आणि कायद्याचे राज्य असे संबोधित केले.
अधिकारप्राप्त आणि उच्च पदांवर असलेल्या लोकांना व्यापक सार्वजनिक हितासाठी कायद्याला सर्वोच्च प्राधान्य देण्यास आणि लोकशाही प्रणाली पुढे नेण्यास आणि वाढवण्यास सांगितले. थॉमस फुलरचा उल्लेख करून ते म्हणाले, "तुम्ही कितीही मोठे असलात तरी, कायदा नेहमीच तुमच्या पेक्षा मोठा आहे."
न्यायाधिशांचा सन्मान आणि न्यायव्यवस्थेचा आदर हा अत्यावश्यक आहे, कारण ते कायद्याचे राज्य आणि घटनावादाचे मूलतत्त्व आहेत यावर धनखड यांनी यावेळी भर दिला. देशातील संवैधानिक संस्थांच्या कामात सुसंवाद आणि एकजुटीची भावना ठेवण्याचे आवाहनही त्यांनी केले.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
ऊर्जा मंत्रालय
कृष्ण पाल गुर्जर यांनी ऊर्जा राज्यमंत्रीपदाचा कार्यभार स्वीकारला
नवे ऊर्जा राज्यमंत्री म्हणून कृष्ण पाल गुर्जर यांनी आपला पदभार स्वीकारला. यावेळी, केंद्रीय ऊर्जा आणि नवीन आणि अक्षय ऊर्जा मंत्री आर के सिंह उपस्थित होते.
श्रमशक्ती भवन येथे असलेल्या त्यांच्या कार्यालयात ऊर्जा सचिव, आलोक कुमार आणि इतर वरिष्ठ अधिकाऱ्यांनी त्यांचे स्वागत केले. ऊर्जा मंत्रालयाअंतर्गत असलेल्या विविध सार्वजनिक ऊर्जा कंपन्यांचे मुख्य व्यवस्थापक देखील यावेळी उपस्थित होते.
पंतप्रधान कार्यालय
अशुराच्या दिवशी आज पंतप्रधान नरेंद्र मोदी यांनी हजरत इमाम हुसैन यांच्या बलिदानाचे स्मरण केले
पंतप्रधान नरेंद्र मोदी यांनी अशुराच्या दिवशी प्रेषित मोहम्मदांचे नातू हजरत इमाम हुसेन  यांच्या बलिदानाचे स्मरण केले. सत्याप्रती अतूट वचनबद्धता आणि अन्यायाविरुद्धच्या लढ्यासाठी त्यांचे स्मरण केले जाते, असे पंतप्रधान म्हणाले.
एका ट्विटमध्ये पंतप्रधानांनी सांगितले;
"आजचा दिवस हजरत इमाम हुसैन  यांच्या बलिदानाचे स्मरण करण्याचा दिवस आहे. सत्याप्रती अविचल वचनबद्धता आणि अन्यायाविरुद्धच्या लढ्यासाठी त्यांचे स्मरण केले जाते. समता आणि बंधुतेलाही त्यांनी खूप महत्त्व दिले होते.
मंत्रिमंडळ
दिल्ली –गाजियाबाद- मेरठ आरआरटीएस कॉरिडॉरला मंत्रिमंडळाची मंजुरी
नवी दिल्ली, 19 फेब्रुवारी 2019
केंद्रीय मंत्रिमंडळाने पुढील प्रस्तावांना मंजुरी दिली आहे-
82.15 किलोमीटर  अंतर कापणाऱ्या प्रादेशिक जलद वाहतूक प्रणालीचे  बांधकामाला 30,274 कोटी रुपये एकूण खर्च आला असून, अनुदान आणि दुय्यम कर्जाच्या  स्वरूपात 5,634 कोटी रुपयांचे केंद्रीय अर्थसहाय्य घेण्यात आले आहे तर प्रकल्पासाठी संस्थात्मक व्यवस्थापन आणि कायदेशीर आराखडा तयार करण्यात आला आहे.
प्रकल्प मंजुरीच्या अटी
ठळक वैशिष्ट्ये-
आरआरटीएस ही भारतात राबवली जाणारी रेल्वे आधारित, अति-जलद प्रादेशिक वाहतूक व्यवस्था आहे. एकदा कार्यान्वित झाली की, राष्ट्रीय राजधानी क्षेत्रामध्ये  सर्वात जलद, सर्वाधिक आरामदायी आणि वाहतुकीचे सुरक्षित साधन असेल. या प्रकल्पात अन्य शहरी वाहतूक प्रणालिचे कार्यक्षम आणि प्रभावीपणे एकीकरण समाविष्ट आहे. संरचना, तंत्रज्ञान आणि संस्थात्मक व्यवस्थापनाच्या नाविन्यपूर्ण पद्धतींचा अवलंब केल्यास हे शक्य होईल.
आरआरटीएसचे उद्दिष्ट अधिक विकास आणि खासगी वाहनांच्या संख्येतील वाढ यामुळे ताण सोसत असलेल्या शहरी वाहतूक प्रणालीला वाहतूकीच्या पायाभूत सुविधा आणि औद्योगिक घडामोडी तसेच जनतेला सुरक्षित, संरक्षित, विश्वसनीय, जलद आणि आरामदायी सार्वजनिक वाहतूक व्यवस्था उपलब्ध करून देणे हा आहे.
या प्रकल्पाचा उद्देश महिला, मुले आणि समाजातील दुर्बल घटकांच्या गरजांप्रती संवेदनशील बनत ‘सार्वत्रिक सुगम्यता ’ सुनिश्चित करणे हा आहे. सुरक्षित, संरक्षित आणि आरामदायी सार्वजनिक वाहतूक केवळ आकर्षण वाढवण्यासाठी महत्वपूर्ण नाही तर समानता व समावेशक विकासाला चालना देण्यासाठी समाजातील असहाय आणि दुर्बल घटकांच्या सहभागाला प्रोत्साहन देण्यासाठीही महत्वपूर्ण आहे.
या प्रकल्पाचे उत्तरदायित्व विशेष उद्देश्य वाल्या कंपन्या  आणि राष्ट्रीय राजधानी क्षेत्र वाहतूक महामंडळ  द्वारा वहन केले जाण्याचा प्रस्ताव आहे.
लाभः
आरआरटीएसची अंमलबजावणी राष्ट्रीय राजधानी क्षेत्रातील गर्दी, वायु प्रदुषण या समस्या सोडवण्यासाठी तसेच संतुलित आणि शाश्वत प्रादेशिक विकास प्रेरित करण्यासाठी आवश्यक अतिरिक्त सार्वजनिक वाहतूक सुविधा प्रदान करेल.
B.Gokhale/S.Kane/D. Rane
(Visitor Counter : 55
पंतप्रधान कार्यालय
डॉक्टर्स दिनानिमित्त पंतप्रधानांनी संपूर्ण डॉक्टर समुदायाप्रति मनापासून केले आभार व्यक्त.
पंतप्रधान नरेंद्र मोदी यांनी डॉक्टर्स दिनानिमित्त संपूर्ण डॉक्टर समुदायाप्रति मनापासून आभार व्यक्त केले आहेत.
पंतप्रधानांनी ट्विट केले:
“#DoctorsDay निमित्ताने, मी संपूर्ण डॉक्टर समुदायाप्रति मनापासून आभार व्यक्त करतो. अगदी प्रतिकूल काळातही डॉक्टर बजावत असलेली सेवा धैर्य, निस्वार्थीपणा आणि लवचिकता यांचे उदाहरण बनली आहे. उपचारांप्रति त्यांचे समर्पण अकल्पनीय आहे; हे समर्पण आपल्या समाजाला आशा आणि शक्ती देते."
उपराष्ट्रपती कार्यालय
स्टार्ट-अपनी वृद्धांना भेडसावणाऱ्या समस्यांवर नाविन्यपूर्ण आणि चाकोरीबाहेचे उपाय शोधावे -उपराष्ट्रपती
ज्येष्ठ नागरिकांना रोजगार देऊन त्यांच्या कौशल्यांचा आणि अनुभवाचा लाभ घेण्याचे उपराष्ट्रपतींचे खासगी क्षेत्राला आवाहन
वृद्धांसाठी SACRED पोर्टल आणि ‘एल्डर लाइन’ हेल्पलाइनची उपराष्ट्रपतींनी केली सुरुवात
नवी दिल्ली, 1 ऑक्टोबर 2021
स्टार्ट-अपनी वृद्धांना भेडसावणाऱ्या दैनंदिन समस्यांवर नाविन्यपूर्ण आणि चाकोरीबाहेचे उपाय शोधण्याचे आवाहन उपराष्ट्रपती एम. वेंकैया नायडू यांनी देशातील युवा स्टार्ट-अप ना केले. ते म्हणाले की वृद्धांची काळजी घेणे ही केवळ सरकारची जबाबदारी नाही तर आपल्यापैकी प्रत्येकाने पुढे येऊन या उदात्त कार्यात सामील झाले पाहिजे.
आज नवी दिल्लीच्या विज्ञान भवनात वयोश्रेष्ठ सन्मान -2021 हे राष्ट्रीय पुरस्कार प्रदान केल्यानंतर उपस्थितांना संबोधित करताना उपराष्ट्रपती म्हणाले की आमच्या ज्येष्ठ नागरिकांना 'वृद्ध व्यक्ती' म्हणण्यापेक्षा 'वडीलधारे' म्हणणे ते पसंत करतील.
या कार्यक्रमात, उपराष्ट्रपतींनी ज्येष्ठ नागरिकांना खासगी क्षेत्रातील नियोक्त्यांशी जोडण्यासाठी SACRED  पोर्टल सुरू केले. LASI अहवाल -2020 चा संदर्भ देत ते म्हणाले की, 50% पेक्षा जास्त ज्येष्ठ नागरिक सक्रिय आहेत आणि म्हणूनच त्यांच्या आनंदी, निरोगी, सशक्त आणि आत्मनिर्भर जीवनासाठी रोजगाराच्या फायदेशीर संधी उपलब्ध करून देणे अत्यंत महत्वाचे आहे. आपले वडीलधारी हे अनुभवाचे आणि तज्ज्ञतेचे विशाल भांडार आहेत यावर प्रकाश टाकत त्यांनी खासगी क्षेत्राला नवीन पोर्टलमध्ये सामील होण्याचे आणि आपल्या ज्येष्ठ नागरिकांच्या कौशल्यांचा आणि अनुभवाचा लाभ घेण्याचे आवाहन केले.
श्री नायडू यांनी पुरस्कार सोहळ्यादरम्यान एक राष्ट्रीय हेल्पलाइन  देखील सुरू केली. ज्येष्ठ नागरिक हा अत्यंत असुरक्षित गट आहे हे लक्षात घेऊन, उपराष्ट्रपतींनी त्यांच्या संरक्षणासाठी एक सुलभ आणि कार्यक्षम तक्रार निवारण यंत्रणा सुरू करण्यासाठी हेल्पलाइनचे कौतुक केले. सरकारने टाटा ट्रस्टच्या सहकार्याने स्थापन केलेली हेल्पलाईन देशभरातील ज्येष्ठ नागरिकांच्या तक्रारींचे निराकरण करण्यासाठी दिवसाचे 12 तास काम करेल.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
रेल्वे मंत्रालय
तिकीट आरक्षण सुलभ करण्यासाठी IRCTC संकेतस्थळावर सर्व वैशिष्ट्ये असणे आवश्यक: पियुष गोयल, रेल्वे, वाणिज्य आणि उद्योग व ग्राहकव्यवहार व अन्न व सार्वजनिक वितरण व्यवस्था मंत्री
यूजर पर्सनलायझेशन सुधारण्याच्या तसेच तिकिटांशी निगडीत इंटरनेट संकेतस्थळ सुविधापूर्ण करण्याच्या दृष्टीने सुधारित वैशिष्ट्ये आणि साधी सरळ आखणी यावर रेल्वेचे काम सुरू आहे.
तिकीटींग व्यवस्थेच्या अद्ययावतीकरणासाठी सुरू असलेल्या कामाचा रेल्वे, वाणिज्य आणि उद्योग व ग्राहकव्यवहार व अन्न व सार्वजनिक वितरण व्यवस्था मंत्री पियुष गोयल यांनी आज आढावा घेतला. ई-तिकिटींग संकेतस्थळ रेल्वेच्या प्रवाशांसाठी संपूर्णपणे सुविधाजनक अनुभव देणारे असले पाहिजे असे मत पियुष गोयल यांनी यावेळी व्यक्त केले.
बहुसंख्य लोक प्रवासासाठी भारतीय रेल्वेवर अवलंबून असतात. भारतीय रेल्वेने प्रवास करणाऱ्या प्रवाशांना ऑनलाइन तिकिट आरक्षित करण्याची सुविधा IRCTCचे तिकीटिंग संकेतस्थळ प्रवाशांना देते.
2014 पासून प्रवासातील सोयी-सुविधांसोबतच,तिकीट आरक्षण करणेही अधिक सोयीचे व्हावे यावर भर दिला जात आहे. रेल्वेने प्रवास करणाऱ्या नागरिकांचा संबंध सर्वात प्रथम आय आर सी टी सी च्या संकेतस्थळाशी, यावरून तिकीट आरक्षित करताना येतो, हा अनुभव सुविधापूर्ण आणि सुलभ असायला हवा असे मंत्र्यांनी सांगितले. नवीन डिजिटल भारतामध्ये जास्तीत जास्त लोक तिकिट आरक्षण खिडकीऐवजी, आता तिकीट ऑनलाईन आरक्षित करण्याकडे वळत आहेत. त्यामुळे IRCTCच्या संकेतस्थळाला सातत्याने अद्ययावत राखण्यासाठी दुप्पट परिश्रम घेणे आवश्यक आहे.
रेल्वे बोर्डाचे अधिकारी, CRIS व IRCTC च्या अधिकाऱ्यांनी मंत्री महोदयांना या संकेतस्थळाचे कामकाज अजून सुधारण्यासाठी शक्य ते सर्व प्रयत्न करण्याचे आश्वासन दिले.
जलशक्ती मंत्रालय
जल संवर्धनासाठी जल शक्ती अभियानाचा शुभारंभ
जल संवर्धनासाठी पंतप्रधानांनी केलेल्या आवाहनानंतर समन्वित कृतीला प्रारंभ
नवी दिल्ली, 1 जुलै 2019
जल संवर्धन आणि जल सुरक्षेसाठीच्या जल शक्ती अभियानाचा केंद्रीय जल शक्ती मंत्री गजेन्द्र्सिंह शेखावत यांनी आज प्रारंभ केला. 1 जुलै 2019 ते 15 सप्टेंबर 2019 या पावसाळ्याच्या काळात नागरिकांच्या सहभागाद्वारे हे अभियान चालवण्यात येईल. ईशान्येकडच्या राज्यांसाठी 1 ऑक्टोबर 2019 ते 30 नोव्हेंबर 2019 या काळात या योजनेचा अतिरिक्त दुसरा टप्पा राबवला जाणार आहे. पाण्याची टंचाई असलेल्या जिल्ह्यात आणि भागात या मोहिमेवर लक्ष केंद्रित करण्यात येणार आहे.
स्वच्छ भारत अभियानाच्या धर्तीवर, नागरिकांनी जल संवर्धनासाठी एकत्र येऊन जन आंदोलन उभारावे आणि पाणी बचतीद्वारे भविष्य सुरक्षित करण्याचे आवाहन, पंतप्रधान नरेंद्र मोदी यांनी मन की बात या कार्यक्रमाद्वारे काल केले होते.यासाठी नागरिकांनी, प्रसिध्द व्यक्तींनी आणि स्वयंसेवी संस्थांनी, यशोगाथा तसेच जलसंवर्धन या विषयावरचे चित्रपट, कल्पना, उपक्रम सुचवण्याचे आवाहन त्यांनी केले आहे.
प्रत्येक घराला प्राधान्याने पिण्याचे पाणी पुरवणे हे सरकारचे उद्दिष्ट असल्याचे जल शक्ती मंत्र्यांनी नवी दिल्लीत पत्रकारांना सांगितले. जल शक्ती अभियान जनतेच्या जीवनात जल संवर्धनासाठी सकारात्मक बदल घडवेल असा विश्वास त्यांनी व्यक्त केला. पंतप्रधानांनी 2.3 लाखापेक्षा जास्त सरपंचाना पाठवलेल्या पत्राचा उल्लेख करत यामुळे रेन वाटर हार्वेस्टिंगसाठी, पाणतळी जतन करणे आणि जल संवर्धन काम करण्यासाठी जनतेला मदत होईल असे मंत्र्यांनी सांगितले. या प्रयत्नात माध्यमांनी सक्रीय सहभागी होण्याचे आवाहन त्यांनी केले.
जल संवर्धनासाठी जनतेने सक्रीय सहभागी होण्यासाठीचा संदेश देणारा पंतप्रधानांचा व्हिडीओ मंत्र्यांनी जारी केला.
"जल शक्ती अभियान "म्हणजे केंद्र सरकारची विविध मंत्रालये, राज्य सरकारे यांचा समन्वित प्रयत्न असल्याचे पेय जल आणि स्वच्छता सचिव परमेश्वरन अय्यर यांनी सांगितले. 256 जिल्ह्यातल्या 1592 भागात केंद्र सरकारची पथके भेट देतील आणि जिल्हा प्रशासना समवेत काम करतील. रेन वाटर हार्वेस्टिंग, पारंपारिक जल स्त्रोतांचे नुतनीकरण, पुनर्वापर, वनीकरण यांचा यात समावेश राहणार आहे.
अभियानाबरोबरच यासाठी मोठ्या प्रमाणात प्रसार मोहीम राबवण्यात येणार आहे.शालेय आणि महाविद्यालयीन विद्यार्थी, स्वयं सहाय्यता गट, पंचायत राज संस्था सदस्य, एनएसएस सारखे युवा संघटना, माजी सैनिक आणि निवृत्त व्यक्तींच्या सहाय्याने हा प्रसार करण्यात येईल.
B.Gokhale/N.Chitale/D.Rane
(Visitor Counter : 422
कृषी मंत्रालय
गेल्या वर्षीच्या तुलनेत खरीप पिकांचे पेरणी क्षेत्र 21.2 % ने अधिक
17.07.2020, पर्यंत खरीप पिकांचे पेरणी क्षेत्र गेल्या वर्षीच्या याच कालावधीतील 570.86 लाख हेक्टर क्षेत्राच्या तुलनेत 691.86 लाख हेक्टर
नवी दिल्ली, 17 जुलै 2020
देशात 16.07.2020 पर्यंत 308.4 मिमी सामान्य पर्जन्यमानाच्या तुलनेत 338.3 मिमी पाऊस झाला. म्हणजेच 01.06.2020 ते 16.07.2020 दरम्यान  10 टक्के अधिक पाऊस झाला. केंद्रीय जल आयोगाच्या अहवालानुसार 16.07.2020 पर्यंत देशातल्या 123 जलाशयांमध्ये उपलब्ध पाणीसाठा गेल्या वर्षीच्या याच अवधीच्या तुलनेत 150 % आणि मागील दहा वर्षांच्या सरासरी साठ्याच्या 133 टक्के आहे.
17.07.2020 पर्यंत गेल्या वर्षीच्या याच अवधीतील 570.86 लाख हेक्टर क्षेत्रफळाच्या तुलनेत यंदा 691.86 लाख हेक्टर क्षेत्रावर खरीप पिकांची पेरणी करण्यात आली. अशा प्रकारे गेल्या वर्षीच्या तुलनेत यावर्षी पेरणी क्षेत्रात 21.20 टक्के वाढ झाली आहे.
खरीप पिके अंतर्गत पेरणी क्षेत्र पुढीलप्रमाणे :
- शेतकऱ्यांनी गेल्या वर्षीच्या 142.06 लाख हेक्टर क्षेत्राच्या तुलनेत यावर्षी 168.47 लाख हेक्टर क्षेत्रात भात पेरणी केली आहे. म्हणजेच पेरणी क्षेत्रात 18.59 टक्के वाढ
- शेतकऱ्यांनी गेल्या वर्षीच्या 61.70 लाख हेक्टर क्षेत्राच्या तुलनेत यावर्षी 81.66 लाख हेक्टर क्षेत्रात डाळींची लागवड केली आहे , म्हणजेच लागवड क्षेत्रात 32.35 टक्के वाढ
- शेतकऱ्यांनी गेल्या वर्षीच्या 103.00 लाख हेक्टर क्षेत्राच्या तुलनेत यावर्षी 115.60 लाख हेक्टर क्षेत्रात भरड धान्याची पेरणी केली आहे , पेरणी क्षेत्रात 12.23 टक्के वाढ
- शेतकऱ्यांनी गेल्या वर्षीच्या 110.09 लाख हेक्टर क्षेत्राच्या तुलनेत यावर्षी 154.95 लाख हेक्टर क्षेत्रात तेलबियांची लागवड केली आहे, लागवड क्षेत्रात 40.75 टक्के वाढ
- शेतकऱ्यांनी गेल्या वर्षीच्या 50.82 लाख हेक्टर क्षेत्राच्या तुलनेत यावर्षी 51.29 लाख हेक्टर क्षेत्रात ऊसाची लागवड केली आहे, लागवड क्षेत्रात 0.92 टक्के वाढ
- शेतकऱ्यांनी गेल्या वर्षीच्या 96.35 लाख हेक्टर क्षेत्राच्या तुलनेत यावर्षी 113.01 लाख हेक्टर क्षेत्रात कापसाची शेती केली आहे, लागवडीच्या क्षेत्रात 17.28 टक्के वाढ आणि ,
- शेतकऱ्यांनी गेल्या वर्षीच्या 6.84 लाख हेक्टर क्षेत्राच्या तुलनेत यावर्षी 6.88 लाख हेक्टर क्षेत्रात ज्यूट आणि मेस्ताची लागवड केली आहे, लागवडीच्या क्षेत्रात 0.70 टक्के वाढ
त्यामुळे आजच्या तारखेपर्यंत खरीप पिकांच्या पेरणीतील प्रगतीवर कोविड -19 चा कसलाही परिणाम झालेला नाही.
अधिक माहितीसाठी या लिंकवर क्लिक करा
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
अवजड उद्योग मंत्रालय
सार्वजनिक क्षेत्रातील केंद्रीय उपक्रम बंद करण्यासंदर्भातील सुधारित मार्गदर्शक तत्वे
नवी दिल्ली, 26 जुलै 2018
आजारी किंवा तोट्यात असणारे सार्वजनिक क्षेत्रातील केंद्रीय उपक्रम बंद करण्यासंदर्भात सुधारित मार्गदर्शक तत्वे जारी करण्यात आली आहेत. सार्वजनिक उपक्रम विभागाने 14 जून 2018 रोजी ही तत्वे जारी केली आहेत. त्यामुळे, 7.9.2016 रोजी जारी करण्यात आलेली यापूर्वीची मार्गदर्शक तत्वे रद्दबातल ठरणार आहेत. नव्या मार्गदर्शक तत्वानुसार देशातील आजारी आणि तोट्यात चालणारे सार्वजनिक क्षेत्रातील केंद्रीय उपक्रम निर्धारित कालमर्यादेत टप्प्याटप्याने बंद केले जाणार आहेत. त्यांची मालमत्ता निकाली काढण्याचे कामही अशा प्रकारे केले जाईल. केंद्र सरकारकडून उपक्रम बंद करण्याची मंजुरी मिळाल्यापासून 13 महिन्यांच्या अवधीत ही प्रक्रिया पूर्ण केली जाणार आहे.
नव्या मार्गदर्शक तत्वानुसार अशा उपक्रमांची जागा, परवडण्याजोग्या घरांच्या निर्मितीसाठी वापरण्याला प्राधान्य दिले जाणार आहे. अवजड उद्योग आणि सार्वजनिक उपक्रम राज्यमंत्री बाबूल सुप्रियो यांनी आज राज्यसभेत ही माहिती दिली.
S.Tupe/M.Pange/P.Malandkar
(Visitor Counter : 61